Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 332

7. Kishajó mûszaki átadásával és vizsgáztatásával kapcsolatos teendõk végzése A kishajó- és csónaképítõ technikus a hajó átadásához meggyõzõdik a szerzõdésben foglalt munkák teljesítésérõl, minõségérõl, a hibák kijavításáról. A hajó átadásához elõkészíti a szerzõdésnek és az elõírásoknak megfelelõ felszereléseket, egyezteti az átadási idõpontot, elõkészíti az üzembe helyezés feltételeit, megszervezi a hajó vizsgáztatását. Ennek során: — A hajóátadás elõtt az elõírt felszereléseket a megfelelõ tárolóhelyekre, tartókra elhelyezi. A hajózási felszereléseknek, a hajó méretének és kategóriájának a hajózási felügyelet elõírásainak meg kell felelniük. — A hajó vízre tételéhez biztosítja a szükséges szállítóeszközt és darut. Elõkészíti a daruzáshoz szükséges feltételeket, betartja a hajómozgatás és daruzás biztonsági elõírásait a hajó vízre tétele közben. A vízen leellenõrzi, szabad szemmel átvizsgálja a hajó tömítettségét, külsõ csapok, nyílások vízzárását, a hajó úszóképességét, a bejelölt vízvonal helyességét, a hajó merülését. — Árbocdaruval, mozgó vagy telepített daruval a hajóra felszereli azokat a szerelvényeket, amelyeknek a szerelését a vízen szükséges elvégezni. Az árbocdaruzásnál ügyel a biztonsági elõírásokra. Motoros hajónál feltölti az üzemanyagrendszert, víztartályt. — Bekapcsolja a hajó elektromos rendszerét. Leellenõrzi a mûszerek, fogyasztók mûködését, beállítja a mûszerek alaphelyzetét, meggyõzõdik a mûszerek helyes mûködésérõl. Beindítja a motorokat, kipróbálja a hajó különbözõ rendszereinek mûködését (távkapcsoló, kormány, szivattyú, csörlõ stb.). — A hajó üzemképes ellenõrzéséhez kipróbálja a hajót mûködés közben. Figyel a menettulajdonságokra és a hajó mozgási jellemzõire, terhelhetõségére. Próba közben betartja a hajózási szabályokat. 2003/119. szám — Elvégzi a vizsgáztatási követelményekben elõírt feladatokat a vizsgáztató jelenlétében. Bekapcsolja a navigációs fényeket, beindítja a meghajtómotort, felszereli-felhúzza a vitorlázatot, mozgás közben mutatja be a hajó mûködését. Közremûködik a hajó vizsgáztatásának ellen- õrzési mûveleteiben (haladási próba, fordulási, döntési, manõverezési mûveletek, úszási helyzet ellenõrzése, stabilitási ellenõrzések). — Számítógéppel vagy kézzel írva átadási-átvételi jegyzõkönyvet készít a hajó próbái után a felmerült hiányosságok, hibák leírásával. Rögzíti a hajó alkalmasságát a szerzõdésben foglalt követelményeknek megfelelõen. Rögzíti a hajó átadásának idõpontját, a hajóátadásban részt vevõk nevét, az átadás egyéb körülményeit. A gyártó a hajó átadásakor átadja a kezelési utasításokat, a hajóra vonatkozó egyedi jellemzõket ismerteti a megrendelõvel. A készített jegyzõkönyvet a gyártó és a megrendelõ aláírja.

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes